LIETUVOS RESPUBLIKOS

VERTYBINIŲ POPIERIŲ VIEŠOSIOS APYVARTOS ĮSTATYMO 3, 10 STRAIPSNIŲ PAKEITIMO IR PAPILDYMO

Į S T A T Y M A S

2001 m. gegužės 17 d. Nr. IX-327

Vilnius

(Žin., 1996, Nr. 16-412, Nr.41-992; 1998, Nr. 33-873; 2000, Nr. 61-1824)

1 straipsnis. 3 straipsnio 4 dalies pakeitimas ir papildymas

1. 3 straipsnio 4 dalyje po žodžio „įstatymo“ įrašyti skaičių ir žodį „8 straipsnio“, vietoj žodžių „Valstybės ir savivaldybių turto privatizavimo įstatymą“ įrašyti žodžius „privatizavimą reglamentuojančius įstatymus“, dalį papildyti sakiniu „Šio įstatymo nustatytas reikalavimas pateikti privalomą oficialų pasiūlymą taikomas ir tuo atveju, kai atitinkamas balsų kiekis įgyjamas privatizuojant turtą“ ir šią dalį išdėstyti taip:

„4. Šio įstatymo 8 straipsnio nuostatos netaikomos antrinei vertybinių popierių viešajai apyvartai, vykdomai ne vertybinių popierių biržoje privatizuojant turtą pagal privatizavimą reglamentuojančius įstatymus. Šio įstatymo nustatytas reikalavimas pateikti privalomą oficialų pasiūlymą taikomas ir tuo atveju, kai atitinkamas balsų kiekis įgyjamas privatizuojant turtą.“

2 straipsnis. 10 straipsnio 4 dalies pakeitimas

10 straipsnio 4 dalyje vietoj žodžių „nustatyti išimtis“ įrašyti žodžius „priimti teisės aktus dėl bendrosios išimties suteikimo“ ir šią dalį išdėstyti taip:

„4. Oficialius pasiūlymus registruoja bei jų pateikimo ir įgyvendinimo taisykles nustato Vertybinių popierių komisija, atsižvelgdama į emitento ir jo išleistų vertybinių popierių apyvartos dydį. Vertybinių popierių komisija turi teisę priimti teisės aktus dėl bendrosios išimties suteikimo, kada peržengus šio straipsnio antrojoje dalyje nurodytą 50 procentų ribą privalomas oficialus pasiūlymas neteikiamas.“

Skelbiu šį Lietuvos Respublikos Seimo priimtą įstatymą.

RESPUBLIKOS PREZIDENTAS	VALDAS ADAMKUS

______________